”Danmark er et eksempel for resten af verden, når det gælder om at vise, hvad der kan gøres for bæredygtighed.” Så klar lød meldingen fra Elon Musk, da Børsen Play onsdag havde et eksklusivt interview med ikonet, der blandt andet står bag elbilsuccesen Tesla.Læs også: BMW rammes af frygt for Diesel-snyd Læs også: Fem ting du sandsynligvis ikke vidste om Elon Musk og Tesla Det er især den danske vindenergiindustri, der har imponeret topchefen. Han håber, at det også vil smitte af på bilindustrien.”Danmark er en stor leder, hvad angår vedvarende energi inden for vind. Det er der mulighed for, at I også kan blive inden for bæredygtig transport.”Læs også: Porsche chokerer med el-udgave af 911 Det var altså en overvejende imponeret Elon Musk, Børsen Play mødte. Han havde dog en enkelt anke til den lille nation og politikerne.”Når man ser på, hvor mange elbiler der kører rundt på de danske veje, så er det stadig meget få. Det er et godt stykke under 1 pct. Derfor er det enormt vigtigt, at regeringens politik bliver ved at støtte bæredygtige køretøjer,” fortæller Elon Musk, der var i landet for netop at argumentere for, at elbiler i Danmark fortsat skal være fritaget for afgifter. En fordel, der udløber ved udgangen af det her år.Se et uddrag af interviewet med Elon Musk i klippet over artiklen.